title: Komisijas Īstenošanas regula (ES) 2020/1823 (2020. gada 2. decembris), ar ko groza Regulu (ES) Nr. 234/2011, ar kuru īsteno Eiropas Parlamenta un Padomes Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (Dokuments attiecas uz EEZ)

text:
                  3.12.2020

                  LV

                  Eiropas Savienības Oficiālais Vēstnesis

                  L 406/43

         KOMISIJAS ĪSTENOŠANAS REGULA (ES) 2020/1823
         (2020. gada 2. decembris),
         ar ko groza Regulu (ES) Nr. 234/2011, ar kuru īsteno Eiropas Parlamenta un Padomes Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1331/2008 (2008. gada 16. decembris), ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (1), un jo īpaši tās 9. panta 1. punktu,
         tā kā:

                     (1)

                     ar Regulu (EK) Nr. 1331/2008 ir noteikta reglamentēta kārtība, kādā atjaunina to vielu sarakstus, kuru laišana tirgū ES ir atļauta saskaņā ar Eiropas Parlamenta un Padomes Regulu (EK) Nr. 1333/2008 (2), Eiropas Parlamenta un Padomes Regulu (EK) Nr. 1332/2008 (3) un Eiropas Parlamenta un Padomes Regulu (EK) Nr. 1334/2008 (4) (“pārtikas nozares tiesību akti”).

                     (2)

                     Komisijas Regula (ES) Nr. 234/2011 (5) nosaka noteikumus par to pieteikumu saturu, sagatavošanu un iesniegšanu, kuros lūgts atjaunināt ES sarakstus saskaņā ar katru pārtikas nozares tiesību aktu. Minētajā regulā ir sīki aprakstīta kārtība, kādā jāpārbauda pārtikas piedevu, pārtikas fermentu un pārtikas aromatizētāju atļauju pieteikumu derīgums, un tas, kāda veida informācija jāiekļauj Eiropas Pārtikas nekaitīguma iestādes (“Iestāde”) atzinumā.

                     (3)

                     Eiropas Parlamenta un Padomes Regulā (EK) Nr. 178/2002 (6) un Regulā (EK) Nr. 1331/2008 ar Eiropas Parlamenta un Padomes Regulu (ES) 2019/1381 (7) ir izdarīti grozījumi. Šo grozījumu mērķis ir pastiprināt ES riska novērtēšanas pārredzamību un ilgtspējību visās pārtikas aprites jomās, par kurām Iestāde sagatavo zinātnisku riska novērtējumu, arī pārtikas piedevu, pārtikas fermentu un pārtikas aromatizētāju jomā.

                     (4)

                     Attiecībā uz pārtikas piedevu, pārtikas fermentu un pārtikas aromatizētāju un sastāvdaļu ar aromatizētāja īpašībām laišanu tirgū lietošanai pārtikā un uz tās ar grozījumiem Regulā (EK) Nr. 178/2002 tika ieviesti jauni noteikumi tostarp par šādiem aspektiem: pēc potenciāla pieteikuma iesniedzēja pieprasījuma Iestādes darbinieku vispārīgas pirmsiesniegšanas konsultācijas un pienākums ziņot par pētījumiem, ko uzņēmēji pasūtījuši vai veikuši, lai pamatotu pieteikumu, un sekas šī pienākuma neizpildes gadījumā. Tika ieviesti arī noteikumi par to, ka Iestāde riska novērtēšanas procesa sākumā nodod atklātībai visus zinātniskos datus, pētījumus un citu pieteikumu pamatojošo informāciju, izņemot konfidenciālu informāciju, un pēc tam apspriežas ar trešām personām. Grozījumos tika noteiktas arī īpašas procedūras prasības attiecībā uz konfidencialitātes pieprasījumu iesniegšanu un Iestādes veikto šo pieprasījumu novērtēšanu attiecībā uz pieteikuma iesniedzēja iesniegto informāciju, ja Komisija prasa iestādes atzinumu.

                     (5)

                     Regula (EK) Nr. 1331/2008 ar Regulu (ES) 2019/1381 tika grozīta arī tā, lai iekļautu noteikumus, kas nodrošina atbilstību Regulas (EK) Nr. 178/2002 pielāgojumiem, un ņemtu vērā nozares īpatnības attiecībā uz konfidenciālu informāciju.

                     (6)

                     Ņemot vērā visu šo grozījumu darbības un piemērošanas jomu, Regula (EK) Nr. 234/2011 būtu jāpielāgo tā, lai ņemtu vērā izmaiņas attiecībā uz to pieteikumu saturu, sagatavošanu un iesniegšanu, kuros lūgts atjaunināt ES sarakstus saskaņā ar katru pārtikas nozares tiesību aktu, kā arī pieteikumu derīguma pārbaudes kārtību un Iestādes atzinumos iekļaujamās informācijas veidu. Proti, Regulā (EK) Nr. 234/2011 būtu jāatsaucas uz standarta datu formātiem un jānosaka, ka pieteikumos jānorāda informācija, kas apliecina atbilstību Regulas (EK) Nr. 178/2002 32.b pantā noteiktajai paziņošanas prasībai. Tajā būtu arī jāprecizē, ka atbilstība paziņošanas prasībai ir novērtējama pieteikuma derīguma pārbaudes ietvaros.

                     (7)

                     Turklāt, ņemot vērā to, ka saskaņā ar Regulas (EK) Nr. 178/2002 32.b pantu Iestāde ir atbildīga par pētījumu datubāzes pārvaldīšanu, Komisijai būtu arī jādod iespēja konsultēties ar Iestādi saistībā ar pieprasījumu derīguma pārbaudi, lai pārliecinātos, ka pieprasījums atbilst attiecīgajām minētā panta prasībām.

                     (8)

                     Ja riska novērtēšanas laikā saskaņā ar Regulas (EK) Nr. 178/2002 32.c panta 2. punktu tiek rīkota sabiedriskā apspriešana, Iestādes atzinumā būtu jāiekļauj arī šīs apspriešanas rezultāti, ievērojot pārredzamības prasības, kuras Iestādei jāpilda.

                     (9)

                     Šī regula būtu jāpiemēro no 2021. gada 27. marta un pieteikumiem, kas iesniegti no minētā datuma, kas ir Regulas (ES) 2019/1381 piemērošanas diena.

                     (10)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījumi Regulā (ES) Nr. 234/2011
            Regulu (ES) Nr. 234/2011 groza šādi:

                        1)

                        regulas 2. pantu groza šādi:

                                    a)

                                    panta 1. punktu aizstāj ar šādu:

                                       “1.   Šīs regulas 1. pantā minētajā pieteikumā ietilpst:

                                                   a)

                                                   vēstule;

                                                   b)

                                                   tehniskā dokumentācija;

                                                   c)

                                                   dokumentācijas detalizēts kopsavilkums un publisks kopsavilkums.”;

                                    b)

                                    panta 3. punktu aizstāj ar šādu:

                                       “3.   Šā panta 1. punkta b) apakšpunktā minētajā tehniskajā dokumentācijā ir:

                                                   a)

                                                   šīs regulas 4. pantā minētie administratīvie dati;

                                                   b)

                                                   šīs regulas 5., 6., 8. un 10. pantā minētie riska novērtēšanai vajadzīgie dati un informācija par pētījumu paziņošanu saskaņā ar Regulas (EK) Nr. 178/2002 32.b pantu un

                                                   c)

                                                   šīs regulas 7., 9. un 11. pantā minētie riska pārvaldībai vajadzīgie dati un informācija par pētījumu paziņošanu saskaņā ar Regulas (EK) Nr. 178/2002 32.b pantu.”;

                                    c)

                                    panta 6. punktu aizstāj ar šādu:

                                       “6.   Šā panta 1. punkta c) apakšpunktā minētajā dokumentācijas kopsavilkumā iekļauj argumentētu apliecinājumu par to, ka produkta izmantošana atbilst nosacījumiem, kas paredzēti:

                                                   a)

                                                   Regulas (EK) Nr. 1332/2008 6. pantā vai

                                                   b)

                                                   Regulas (EK) Nr. 1333/2008 6., 7. un 8. pantā, vai

                                                   c)

                                                   Regulas (EK) Nr. 1334/2008 4. pantā.

                                             Dokumentācijas publiskajā kopsavilkumā neietver nekādu informāciju, kuru saskaņā ar Regulas (EK) Nr. 1331/2008 12. pantu un Regulas (EK) Nr. 178/2002 39.a pantu ir lūgts uzskatīt par konfidenciālu.”;

                        2)

                        regulas 3. panta 1. punktu aizstāj ar šādu:

                           “1.   Iekams saskaņā ar Regulas (EK) Nr. 178/2002 39.f pantu vēl nav pieņemti standartizētie datu formāti, pieteikumu iesniedz Komisijas nodrošinātajā elektroniskās iesniegšanas sistēmā elektroniskā formātā, kas dokumentus ļauj lejupielādēt, izdrukāt un sameklēt. Pēc tam, kad saskaņā ar Regulas (EK) Nr. 178/2002 39.f pantu standartizētie datu formāti ir pieņemti, pieteikumu iesniedz Komisijas nodrošinātajā elektroniskās iesniegšanas sistēmā atbilstoši minētajiem standartizētajiem datu formātiem. Pieteikuma iesniedzējs ņem vērā Komisijas praktiskās vadlīnijas par pieteikumu iesniegšanu (publicētas Veselības un pārtikas nekaitīguma ģenerāldirektorāta (*1) tīmekļa vietnē).

                           (*1)  https://ec.europa.eu/food/safety_en”;"

                        3)

                        regulas 4. pantu groza šādi:

                                    a)

                                    panta m) punktu aizstāj ar šādu:

                                                “m)

                                                ja pieteikuma iesniedzējs saskaņā ar Regulas (EK) Nr. 1331/2008 12. pantu iesniedz pieprasījumu dokumentācijā noteiktas informācijas, t. sk. papildu informācijas, daļas uzskatīt par konfidenciālām, – par konfidenciālām uzskatāmo daļu saraksts kopā ar pārbaudāmu pamatojumu tam, kā šādas informācijas izpaušana varētu būtiski kaitēt pieteikuma iesniedzēja interesēm;”;

                                    b)

                                    pievieno n) punktu:

                                                “n)

                                                pieteikuma pamatošanai iesniegtais pētījumu saraksts, t. sk. informācija, kas apliecina atbilstību Regulas (EK) Nr. 178/2002 32.b pantam.”;

                        4)

                        regulas 12. pantu aizstāj ar šādu:

                           “12. pants
                           Procedūras

                              1.   Saņemot iesniegumu, Komisija nekavējoties pārbauda, vai pārtikas piedeva, pārtikas ferments vai aromatizētājs ietilpst attiecīgā pārtikas nozares tiesību akta darbības jomā, vai pieteikumā ir iekļauti visi II nodaļā prasītie elementi un vai tas atbilst Regulas (EK) Nr. 178/2002 32.b pantā noteiktajām prasībām.

                              2.   Komisija var konsultēties ar Iestādi par datu piemērotību riska novērtēšanai saskaņā ar zinātniskajiem atzinumiem par informācijas prasībām attiecībā uz vielu apstiprināšanas pieteikumu izvērtēšanu un par to, vai pieteikums atbilst Regulas (EK) Nr. 178/2002 32.b pantā noteiktajām prasībām. Iestāde 30 darbdienu laikā Komisijai paziņo savu viedokli.

                              3.   Ja Komisija pieteikumu uzskata par derīgu, Regulas (EK) Nr. 1331/2008 5. panta 1. punktā minētās novērtēšanas periods sākas dienā, kad saņemta šā panta 2. punktā minētā iestādes atbilde.
                              Tomēr saskaņā ar Regulas (EK) Nr. 1332/2008 17. panta 4. punkta otrās daļas a) apakšpunktu Regulas (EK) Nr. 1331/2008 5. panta 1. punktu nepiemēro pārtikas fermentu ES saraksta veidošanai.

                              4.   Ja pieteikums attiecas uz pārtikas piedevu, pārtikas fermentu un aromatizētāju ES saraksta atjaunināšanu, Komisija pieteikuma iesniedzējam var lūgt papildu informāciju ar pieteikuma derīgumu saistītos jautājumos un informēt pieteikuma iesniedzēju par informācijas sniegšanas termiņu. Ja pieteikums iesniegts saskaņā ar Regulas (EK) Nr. 1332/2008 17. panta 2. punktu, Komisija šo termiņu nosaka kopā ar pieteikuma iesniedzēju.

                              5.   Pieteikumu uzskata par nederīgu, ja:

                                          a)

                                          tas neietilpst attiecīgā pārtikas nozares tiesību akta darbības jomā;

                                          b)

                                          tajā nav iekļauti visi II nodaļā prasītie elementi;

                                          c)

                                          tas neatbilst Regulas (EK) Nr. 178/2002 32.b pantam vai

                                          d)

                                          Iestāde uzskata, ka dati nav piemēroti riska novērtēšanai.

                                    Tādā gadījumā Komisija informē pieteikuma iesniedzēju, dalībvalstis un Iestādi, norādot iemeslus, kāpēc pieteikums uzskatāms par nederīgu.

                              6.   Atkāpjoties no 5. punkta un neskarot Regulas (EK) Nr. 178/2002 32.b panta 4. un 5. punktu, pieteikumu var uzskatīt par derīgu arī tad, ja tajā nav iekļauti visi II nodaļā prasītie elementi, ar nosacījumu, ka pieteikuma iesniedzējs ir iesniedzis pienācīgu pamatojumu attiecībā uz katru trūkstošo elementu.”;

                        5)

                        regulas 13. panta 1. punktam pievieno šādu g) apakšpunktu:

                                    “g)

                                    riska novērtēšanas procesā saskaņā ar Regulas (EK) Nr. 178/2002 32.c panta 2. punktu rīkotās apspriešanas rezultātus.”;

                        6)

                        pielikumu aizstāj ar šīs regulas pielikumu.

            2. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 27. marta un pieteikumiem, kas Komisijai iesniegti no minētā datuma.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 354, 31.12.2008., 1. lpp.

            (2)  Eiropas Parlamenta un Padomes Regula (EK) Nr. 1333/2008 (2008. gada 16. decembris) par pārtikas piedevām (OV L 354, 31.12.2008., 16. lpp.).

            (3)  Eiropas Parlamenta un Padomes Regula (EK) Nr. 1332/2008 (2008. gada 16. decembris) par pārtikas fermentiem un par grozījumiem Padomes Direktīvā 83/417/EEK, Padomes Regulā (EK) Nr. 1493/1999, Direktīvā 2000/13/EK, Padomes Direktīvā 2001/112/EK un Regulā (EK) Nr. 258/97 (OV L 354, 31.12.2008., 7. lpp.).

            (4)  Eiropas Parlamenta un Padomes Regula (EK) Nr. 1334/2008 (2008. gada 16. decembris) par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (OV L 354, 31.12.2008., 34. lpp.).

            (5)  Komisijas Regula (ES) Nr. 234/2011 (2011. gada 10. marts), ar kuru īsteno Eiropas Parlamenta un Padomes Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 64, 11.3.2011., 15. lpp.).

            (6)  Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

            (7)  Eiropas Parlamenta un Padomes Regula (ES) 2019/1381 (2019. gada 20. jūnijs) par ES riska novērtēšanas pārredzamību un ilgtspēju pārtikas aprites ķēdē un ar ko groza Regulas (EK) Nr. 178/2002, (EK) Nr. 1829/2003, (EK) Nr. 1831/2003, (EK) Nr. 2065/2003, (EK) Nr. 1935/2004, (EK) Nr. 1331/2008, (EK) Nr. 1107/2009, (ES) 2015/2283 un Direktīvu 2001/18/EK (OV L 231, 6.9.2019., 1. lpp.).

            PIELIKUMS

                     “PIELIKUMS

                        PĀRTIKAS PIEDEVU ATĻAUJAS PIETEIKUMA VĒSTULES PARAUGS

                     EIROPAS KOMISIJA
                     Ģenerāldirektorāts
                     Direktorāts
                     Struktūrvienība
                     Datums: …

                                 Temats:

                                    pārtikas piedevas atļaujas pieteikums saskaņā ar Regulu (EK) Nr. 1331/2008

                                 ☐

                                 Pieteikums atļaujas saņemšanai attiecībā uz jaunu pārtikas piedevu

                                 ☐

                                 Pieteikums attiecībā uz jau atļautas pārtikas piedevas izmantošanas nosacījumu grozījumiem

                                 ☐

                                 Pieteikums attiecībā uz jau atļautas pārtikas piedevas specifikāciju grozījumiem

                           (Norādiet, atzīmējot attiecīgo lodziņu.)
                     Pieteikuma iesniedzējs(-i) un/vai tā/to pārstāvis(-ji) Eiropas Savienībā
                     (nosaukums, adrese, …)
                     …
                     …
                     …
                     iesniedz šo pārtikas piedevas(-u) atļaujas pieteikumu.
                     Pārtikas piedevas nosaukums:
                     …

                        ELINCS vai Einecs numurs (ja piešķirts)

                        CAS numurs (ja piemērojams):
                     Pārtikas piedevu funkcionālā(-ās) grupa(-as) (*1):
                     (norādīt)
                     …
                     Pārtikas produktu kategorijas un paredzētās devas:

                                 Pārtikas produktu kategorija

                                 Standarta deva

                                 Paredzētā maksimālā deva

                           Ar cieņu
                     Paraksts …
                     Pielikumi:

                                 ☐

                                 pilnīga dokumentācija;

                                 ☐

                                 publiskais dokumentācijas kopsavilkums (nekonfidenciāls)

                                 ☐

                                 detalizēts dokumentācijas kopsavilkums;

                                 ☐

                                 to daļu saraksts, kuras lūgts uzskatīt par konfidenciālām, kopā ar pārbaudāmu pamatojumu tam, kā šādas informācijas izpaušana varētu būtiski kaitēt pieteikuma iesniedzēja interesēm;

                                 ☐

                                 pētījumu saraksts un visa informācija par pētījumu paziņošanu saskaņā ar Regulas (EK) Nr. 178/2002 32.b pantu;

                                 ☐

                                 pieteikuma iesniedzēja(-u) administratīvo datu kopija.

                        PĀRTIKAS FERMENTU ATĻAUJAS PIETEIKUMA VĒSTULES PARAUGS

                     EIROPAS KOMISIJA
                     Ģenerāldirektorāts
                     Direktorāts
                     Struktūrvienība
                     Datums: …

                                 Temats:

                                    pārtikas fermenta atļaujas pieteikums saskaņā ar Regulu (EK) Nr. 1331/2008

                                 ☐

                                 Pieteikums atļaujas saņemšanai attiecībā uz jaunu pārtikas fermentu

                                 ☐

                                 Pieteikums attiecībā uz jau atļauta pārtikas fermenta izmantošanas nosacījumu grozījumiem

                                 ☐

                                 Pieteikums attiecībā uz jau atļauta pārtikas fermenta specifikāciju grozījumiem

                           (Norādiet, atzīmējot attiecīgo lodziņu)
                     Pieteikuma iesniedzējs(-i) un/vai tā/to pārstāvis(-ji) Eiropas Savienībā
                     (nosaukums, adrese, …)
                     …
                     …
                     iesniedz šo pārtikas fermenta(-u) atļaujas pieteikumu.
                     Pārtikas fermenta nosaukums:
                     …

                        IUBMB Fermentu komisijas piešķirtais fermenta klasifikācijas numurs:
                     Izejmateriāls:
                     …
                     …

                                 Nosaukums

                                 Specifikācijas

                                 Pārtikas produkti

                                 Izmantošanas nosacījumi

                                 Ierobežojumi attiecībā uz pārtikas fermenta pārdošanu galapatērētājam

                                 Īpašas prasības attiecībā uz pārtikas marķējumu

                           Ar cieņu
                     Paraksts: …
                     Pielikumi:

                                 ☐

                                 pilnīga dokumentācija;

                                 ☐

                                 publiskais dokumentācijas kopsavilkums (nekonfidenciāls)

                                 ☐

                                 detalizēts dokumentācijas kopsavilkums;

                                 ☐

                                 to daļu saraksts, kuras lūgts uzskatīt par konfidenciālām, kopā ar pārbaudāmu pamatojumu tam, kā šādas informācijas izpaušana varētu būtiski kaitēt pieteikuma iesniedzēja interesēm;

                                 ☐

                                 pētījumu saraksts un visa informācija par pētījumu paziņošanu saskaņā ar Regulas (EK) Nr. 178/2002 32.b pantu;

                                 ☐

                                 pieteikuma iesniedzēja(-u) administratīvo datu kopija.

                        PĀRTIKAS AROMATIZĒTĀJU ATĻAUJAS PIETEIKUMA VĒSTULES PARAUGS

                     EIROPAS KOMISIJA
                     Ģenerāldirektorāts
                     Direktorāts
                     Struktūrvienība
                     Datums: …

                                 Temats:

                                    pārtikas aromatizētāja atļaujas pieteikums saskaņā ar Regulu (EK) Nr. 1331/2008

                                 ☐

                                 Pieteikums atļaujas saņemšanai attiecībā uz jaunu aromatizējošu vielu

                                 ☐

                                 Pieteikums atļaujas saņemšanai attiecībā uz jaunu aromatizējošu preparātu

                                 ☐

                                 Pieteikums atļaujas saņemšanai attiecībā uz jaunu aromatizētāja prekursoru

                                 ☐

                                 Pieteikums atļaujas saņemšanai attiecībā uz jaunu termiskās apstrādes aromatizētāju

                                 ☐

                                 Pieteikums atļaujas saņemšanai attiecībā uz citu jaunu aromatizētāju

                                 ☐

                                 Pieteikums atļaujas saņemšanai attiecībā uz jaunu izejmateriālu

                                 ☐

                                 Pieteikums attiecībā uz jau atļauta pārtikas aromatizētāja izmantošanas nosacījumu grozījumiem

                                 ☐

                                 Pieteikums attiecībā uz jau atļauta pārtikas aromatizētāja specifikāciju grozījumiem

                           (Norādiet, atzīmējot attiecīgo lodziņu)
                     Pieteikuma iesniedzējs(-i) un/vai tā/to pārstāvis(-ji) Eiropas Savienībā
                     (nosaukums, adrese, …)
                     …
                     …
                     iesniedz šo pārtikas aromatizētāja(-u) atļaujas pieteikumu.
                     Aromatizētāja vai izejmateriāla nosaukums:
                     …

                        FL, CAS, JECFA, CoE numurs (ja piešķirts)
                     Aromatizētāja organoleptiskās īpašības:
                     …
                     Pārtikas produktu kategorijas un paredzētās devas:

                                 Pārtikas produktu kategorija

                                 Standarta deva

                                 Paredzētā maksimālā deva

                           Ar cieņu
                     Paraksts: …
                     Pielikumi:

                                 ☐

                                 pilnīga dokumentācija;

                                 ☐

                                 publiskais dokumentācijas kopsavilkums (nekonfidenciāls)

                                 ☐

                                 detalizēts dokumentācijas kopsavilkums;

                                 ☐

                                 to daļu saraksts, kuras lūgts uzskatīt par konfidenciālām, kopā ar pārbaudāmu pamatojumu tam, kā šādas informācijas izpaušana varētu būtiski kaitēt pieteikuma iesniedzēja interesēm;

                                 ☐

                                 pētījumu saraksts un visa informācija par pētījumu paziņošanu saskaņā ar Regulas (EK) Nr. 178/2002 32.b pantu;

                                 ☐

                                 pieteikuma iesniedzēja(-u) administratīvo datu kopija.

               ”

               (*1)  Funkcionālās grupas, kas attiecas uz pārtikas piedevām, kuras lieto pārtikas produktos, un uz pārtikas piedevām, ko lieto pārtikas piedevās un pārtikas fermentos, ir norādītas Regulas (EK) Nr. 1333/2008 I pielikumā. Ja piedeva neietilpst nevienā no minētajām grupām, pieteikuma iesniedzējs var ieteikt jaunu funkcionālās grupas nosaukumu un definīciju.


title: Komisijas Īstenošanas regula (ES) 2020/1824 (2020. gada 2. decembris), ar kuru groza Īstenošanas regulu (ES) 2017/2468, ar ko saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm (Dokuments attiecas uz EEZ)

text:
                  3.12.2020

                  LV

                  Eiropas Savienības Oficiālais Vēstnesis

                  L 406/51

         KOMISIJAS ĪSTENOŠANAS REGULA (ES) 2020/1824
         (2020. gada 2. decembris),
         ar kuru groza Īstenošanas regulu (ES) 2017/2468, ar ko saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1) un jo īpaši tās 20. pantu un 35. panta 3. punktu,
         tā kā:

                     (1)

                     Regulā (ES) 2015/2283 izklāstīti noteikumi par jaunu pārtikas produktu laišanu tirgū un lietošanu Savienībā.

                     (2)

                     Komisijas Īstenošanas regula (ES) 2017/2468 (2) nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm.

                     (3)

                     Ar Eiropas Parlamenta un Padomes Regulu (ES) 2019/1381 (3) tika grozīta Eiropas Parlamenta un Padomes Regula (EK) Nr. 178/2002 (4) un Regula (ES) 2015/2283. Minēto grozījumu mērķis ir stiprināt ES riska novērtēšanas pārredzamību un ilgtspēju visās pārtikas aprites jomās, kurās Eiropas Pārtikas nekaitīguma iestāde (“Iestāde”) sniedz zinātnisku riska novērtējumu, tostarp attiecībā uz tradicionālajiem pārtikas produktiem no trešām valstīm.

                     (4)

                     Attiecībā uz trešo valstu tradicionālo pārtikas produktu laišanu tirgū Regulas (EK) Nr. 178/2002 grozījumi ieviesa jaunus noteikumus, t. sk. par vispārīgām pirmsiesniegšanas konsultācijām, ko pēc potenciāla pieteikuma iesniedzēja vai paziņojuma iesniedzēja pieprasījuma sniedz Iestādes darbinieki, un pienākumu paziņot par pētījumiem, ko uzņēmēji pasūtījuši vai veikuši un ar ko pamato pieteikumu vai paziņojumu, kā arī noteikumus par minētā pienākuma neizpildes sekām. Tika ieviesti arī noteikumi par to, ka Iestāde riska novērtēšanas procesa sākumā publisko visus zinātniskos datus, pētījumus un citu pieteikumus pamatojošu informāciju, izņemot konfidenciālu informāciju, un pēc tam apspriežas ar trešām personām. Grozījumos tika noteiktas arī konkrētas procedūras prasības, kas piemērojamas konfidencialitātes pieprasījumu iesniegšanai attiecībā uz pieteikuma iesniedzēja iesniegto informāciju un šādu pieprasījumu novērtēšanai, ko Iestāde veic, ja Komisija pieprasa Iestādes atzinumu.

                     (5)

                     Ar Regulu (ES) 2019/1381 tika grozīta arī Regula (ES) 2015/2283, lai noteiktu, ka gadījumos, kad Iestāde iesniedz pienācīgi pamatotus iebildumus par nekaitīgumu, tā publisko paziņojumus, kā arī iekļautu noteikumus, kas nodrošina konsekvenci ar Regulas (EK) Nr. 178/2002 pielāgojumiem un ņem vērā nozares īpatnības attiecībā uz konfidenciālu informāciju.

                     (6)

                     Ņemot vērā visu minēto grozījumu tvērumu un piemērošanu, Īstenošanas regula (ES) 2017/2468 būtu jāpielāgo, lai ņemtu vērā izmaiņas attiecībā uz Regulas (ES) 2015/2283 14. un 16. pantā minēto paziņojumu un pieteikumu saturu, sagatavošanu un formātu, paziņojumu un pieteikumu derīguma pārbaudes kārtību un Iestādes atzinumā iekļaujamo informāciju. Konkrētāk, Īstenošanas regulā (ES) 2017/2468 būtu jāiekļauj atsauce uz standartizētajiem datu formātiem un jānosaka, ka pieteikumos jānorāda informācija, kas apliecina atbilstību Regulas (EK) Nr. 178/2002 32.b pantā noteiktajai paziņošanas prasībai. Tajā būtu arī jāprecizē, ka atbilstība paziņošanas prasībai ir novērtējama pieteikuma derīguma pārbaudes ietvaros.

                     (7)

                     Turklāt, ņemot vērā to, ka saskaņā ar Regulas (EK) Nr. 178/2002 32.b pantu Iestāde ir atbildīga par pētījumu datubāzes pārvaldīšanu, būtu jādod Komisijai iespēja apspriesties ar Iestādi saistībā ar paziņojumu un pieteikumu derīguma pārbaudi, jo īpaši lai pārliecinātos, ka paziņojums vai pieteikums atbilst attiecīgajām minētā panta prasībām.

                     (8)

                     Ja riska novērtēšanas laikā saskaņā ar Regulas (EK) Nr. 178/2002 32.c panta 2. punktu tiek rīkota sabiedriskā apspriešana, Iestādes atzinumā būtu jāiekļauj arī šīs apspriešanas rezultāti, ievērojot pārredzamības prasības, kuras Iestādei jāpilda.

                     (9)

                     Šī regula būtu jāpiemēro no 2021. gada 27. marta un paziņojumiem un pieteikumiem, kuri iesniegti no minētā datuma, kas ir Regulas (ES) 2019/1381 piemērošanas sākumdiena.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījumi Īstenošanas regulā (ES) 2017/2468
            Īstenošanas regulu (ES) 2017/2468 groza šādi:

                        1)

                        regulas 3. pantu groza šādi:

                                    a)

                                    panta 1. punktu aizstāj ar šādu:

                                       “1.   Paziņojums ietver šādus elementus:

                                                   a)

                                                   pavadvēstule;

                                                   b)

                                                   tehniskā dokumentācija;

                                                   c)

                                                   dokumentācijas kopsavilkums.
                                                   Iekams saskaņā ar Regulas (EK) Nr. 178/2002 39.f pantu vēl nav pieņemti standartizētie datu formāti, paziņojumu iesniedz Komisijas nodrošinātajā elektroniskajā iesniegšanas sistēmā elektroniskā formātā, kas ļauj dokumentus lejupielādēt, drukāt un tajos veikt meklēšanu. Pēc tam, kad saskaņā ar Regulas (EK) Nr. 178/2002 39.f pantu standartizētie datu formāti ir pieņemti, paziņojumu iesniedz Komisijas nodrošinātajā elektroniskajā iesniegšanas sistēmā atbilstoši minētajiem standartizētajiem datu formātiem.”;

                                    b)

                                    panta 5. punktu aizstāj ar šādu:

                                       “5.   Šā panta 1. punkta c) apakšpunktā minētajā dokumentācijas kopsavilkumā ir jāsniedz pierādījumi, ka trešās valsts tradicionālā pārtikas produkta lietošana atbilst Regulas (ES) 2015/2283 7. panta nosacījumiem. Dokumentācijas kopsavilkumā neietver nekādu informāciju, kuru saskaņā ar Regulas (ES) 2015/2283 23. pantu un Regulas (EK) Nr. 178/2002 39.a pantu ir lūgts uzskatīt par konfidenciālu.”;

                        2)

                        regulas 4. pantu groza šādi:

                                    a)

                                    panta 1. punktu aizstāj ar šādu:

                                       “1.   Pieteikums ietver šādus elementus:

                                                   a)

                                                   pavadvēstule;

                                                   b)

                                                   tehniskā dokumentācija;

                                                   c)

                                                   dokumentācijas kopsavilkums;

                                                   d)

                                                   pienācīgi pamatoti iebildumi par nekaitīgumu, kā minēts Regulas (ES) 2015/2283 15. panta 2. punktā;

                                                   e)

                                                   pieteikuma iesniedzēja atbilde uz pienācīgi pamatotajiem iebildumiem par nekaitīgumu.
                                                   Iekams saskaņā ar Regulas (EK) Nr. 178/2002 39.f pantu vēl nav pieņemti standartizētie datu formāti, pieteikumu iesniedz Komisijas nodrošinātajā elektroniskajā iesniegšanas sistēmā elektroniskā formātā, kas ļauj dokumentus lejupielādēt, drukāt un tajos veikt meklēšanu. Pēc tam, kad saskaņā ar Regulas (EK) Nr. 178/2002 39.f pantu standartizētie datu formāti ir pieņemti, pieteikumu iesniedz Komisijas nodrošinātajā elektroniskajā iesniegšanas sistēmā atbilstoši minētajiem standartizētajiem datu formātiem.”;

                                    b)

                                    panta 5. punktu aizstāj ar šādu:

                                       “5.   Šā panta 1. punkta c) apakšpunktā minētajā dokumentācijas kopsavilkumā ir jāsniedz pierādījumi, ka trešās valsts tradicionālā pārtikas produkta lietošana atbilst Regulas (ES) 2015/2283 7. panta nosacījumiem. Dokumentācijas kopsavilkumā neietver nekādu informāciju, kuru saskaņā ar Regulas (ES) 2015/2283 23. pantu un Regulas (EK) Nr. 178/2002 39.a pantu ir lūgts uzskatīt par konfidenciālu.”;

                        3)

                        regulas 5. pantu groza šādi:

                                    a)

                                    panta e) punktu aizstāj ar šādu:

                                                “e)

                                                ja pieteikuma iesniedzējs saskaņā ar Regulas (ES) 2015/2283 23. pantu iesniedz pieprasījumu konkrētas daļas no dokumentācijā iekļautās informācijas, t. sk. papildu informācijas, uzskatīt par konfidenciālām, – par konfidenciālām uzskatāmo daļu saraksts kopā ar pārbaudāmu pamatojumu tam, kā šādas informācijas izpaušana varētu būtiski kaitēt pieteikuma iesniedzēja interesēm;”;

                                    b)

                                    pievieno f) punktu:

                                                “f)

                                                paziņojuma vai pieteikuma pamatošanai iesniegto pētījumu saraksts, t. sk. informācija, kas apliecina atbilstību Regulas (EK) Nr. 178/2002 32.b pantam.”;

                        4)

                        regulas 7. pantu aizstāj ar šādu:

                           “7. pants
                           Paziņojuma derīguma pārbaude

                              1.   Saņemot paziņojumu par tradicionālo pārtikas produktu no trešās valsts, Komisija nekavējoties pārbauda, vai attiecīgais pārtikas produkts ietilpst Regulas (ES) 2015/2283 darbības jomā un vai paziņojums atbilst šīs regulas 3., 5. un 6. panta un Regulas (EK) Nr. 178/2002 32.b panta prasībām.

                              2.   Komisija var apspriesties ar dalībvalstīm un Iestādi par to, vai paziņojums atbilst 1. punktā minētajām prasībām. Dalībvalstis un Iestāde 30 darbdienu laikā sniedz Komisijai savu viedokli.

                              3.   Komisija pieteikuma iesniedzējam var pieprasīt papildu informāciju ar paziņojuma derīgumu saistītos jautājumos, informējot pieteikuma iesniedzēju par informācijas sniegšanas termiņu.

                              4.   Atkāpjoties no šā panta 1. punkta un neskarot Regulas (ES) 2015/2283 14. pantu un Regulas (EK) Nr. 178/2002 32.b panta 4. un 5. punktu, paziņojumu var uzskatīt par derīgu arī tad, ja tajā nav iekļauti visi šīs regulas 3., 5. un 6. pantā prasītie elementi, ar nosacījumu, ka pieteikuma iesniedzējs ir iesniedzis pienācīgu pamatojumu attiecībā uz katru trūkstošo elementu.

                              5.   Komisija informē pieteikuma iesniedzēju, dalībvalstis un Iestādi, vai paziņojums uzskatāms par derīgu. Ja paziņojumu uzskata par nederīgu, Komisija norāda šāda konstatējuma iemeslus.”;

                        5)

                        regulas 8. pantu aizstāj ar šādu:

                           “8. pants
                           Pieteikuma derīguma pārbaude

                              1.   Saņemot pieteikumu atļaujas saņemšanai attiecībā uz tradicionālo pārtikas produktu no trešās valsts, Komisija nekavējoties pārbauda, vai pieteikums atbilst šīs regulas 4.–6. panta un Regulas (EK) Nr. 178/2002 32.b panta prasībām.

                              2.   Komisija var apspriesties ar Iestādi par to, vai pieteikums atbilst 1. punktā minētajām prasībām. Iestāde 30 darbdienu laikā sniedz Komisijai savu viedokli.

                              3.   Komisija pieteikuma iesniedzējam var pieprasīt papildu informāciju ar pieteikuma derīgumu saistītos jautājumos, informējot pieteikuma iesniedzēju par informācijas sniegšanas termiņu.

                              4.   Atkāpjoties no šā panta 1. punkta un neskarot Regulas (ES) 2015/2283 16. pantu un Regulas (EK) Nr. 178/2002 32.b panta 4. un 5. punktu, pieteikumu var uzskatīt par derīgu arī tad, ja tajā nav iekļauti visi šīs regulas 4.–6. pantā prasītie elementi, ar nosacījumu, ka pieteikuma iesniedzējs ir iesniedzis pienācīgu pamatojumu attiecībā uz katru trūkstošo elementu.

                              5.   Komisija informē pieteikuma iesniedzēju, dalībvalstis un Iestādi, vai pieteikums uzskatāms par derīgu. Ja pieteikumu uzskata par nederīgu, Komisija norāda šāda konstatējuma iemeslus.”;

                        6)

                        regulas 10. pantu groza šādi:
                        pievieno e) punktu:

                                    “e)

                                    riska novērtēšanas procesā saskaņā ar Regulas (EK) Nr. 178/2002 32.c panta 2. punktu veiktās apspriešanas rezultāti.”;

                        7)

                        I un II pielikumu aizstāj saskaņā ar šīs regulas pielikumu;

                        8)

                        III pielikumu svītro.

            2. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 27. marta un paziņojumiem un pieteikumiem, kas Komisijai iesniegti no minētā datuma.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2468 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm (OV L 351, 30.12.2017., 55. lpp.).

            (3)  Eiropas Parlamenta un Padomes Regula (ES) 2019/1381 (2019. gada 20. jūnijs) par ES riska novērtēšanas pārredzamību un ilgtspēju pārtikas aprites ķēdē un ar ko groza Regulas (EK) Nr. 178/2002, (EK) Nr. 1829/2003, (EK) Nr. 1831/2003, (EK) Nr. 2065/2003, (EK) Nr. 1935/2004, (EK) Nr. 1331/2008, (EK) Nr. 1107/2009, (ES) 2015/2283 un Direktīvu 2001/18/EK. (OV L 231, 6.9.2019., 1. lpp.).

            (4)  Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

            PIELIKUMS
            Regulas (ES) 2017/2468 I un II pielikumu aizstāj šādi:

                        1)

                        I pielikumu aizstāj ar šādu:

                              “I PIELIKUMS

                                 VEIDNE PAVADVĒSTULEI, KURU PIEVIENO PAZIŅOJUMAM PAR TRADICIONĀLO PĀRTIKAS PRODUKTU NO TREŠĀS VALSTS SASKAŅĀ AR REGULAS (ES) 2015/2283 14. PANTU

                              EIROPAS KOMISIJA
                              Ģenerāldirektorāts
                              Direktorāts
                              Nodaļa
                              Datums: …
                              Temats: paziņojums par tradicionālo pārtikas produktu no trešās valsts saskaņā ar Regulu (ES) 2015/2283
                              (Norādiet, atzīmējot attiecīgo lodziņu.)

                                          ☐

                                          Paziņojums atļaujas saņemšanai attiecībā uz tradicionālo pārtikas produktu, par kuru pieteikumu iesniedz pirmreizēji.

                                          ☐

                                          Paziņojums, kas attiecas uz jau atļauta tradicionālā pārtikas produkta lietošanas nosacījumiem, konkrētāk, to pievienošanu, svītrošanu vai grozīšanu. Sniedziet atsauci uz minēto paziņojumu.

                                          ☐

                                          Paziņojums, kas attiecas uz jau atļauta tradicionālā pārtikas produkta specifikācijām, konkrētāk, to pievienošanu, svītrošanu vai grozīšanu. Sniedziet atsauci uz minēto paziņojumu.

                                          ☐

                                          Paziņojums, kas attiecas uz jau atļauta tradicionālā pārtikas produkta marķēšanas papildprasībām, konkrētāk, to pievienošanu, svītrošanu vai grozīšanu. Sniedziet atsauci uz minēto paziņojumu.

                                          ☐

                                          Paziņojums, kas attiecas uz jau atļauta tradicionālā pārtikas produkta prasībām par uzraudzību pēc laišanas tirgū, konkrētāk, to pievienošanu, svītrošanu vai grozīšanu. Sniedziet atsauci uz minēto paziņojumu.

                                    Pieteikuma iesniedzējs(-i) vai tā/to pārstāvis(-ji) Savienībā
                              (vārds, uzvārds / nosaukums(-i), adrese(-es), …)
                              …
                              …
                              …
                              iesniedz šo paziņojumu, lai atjauninātu jauno pārtikas produktu Savienības sarakstu.
                              Tradicionālā pārtikas produkta identifikācija:
                              …
                              …
                              Konfidencialitāte. Attiecīgā gadījumā norāda, vai pieteikums ietver konfidenciālus datus saskaņā ar Regulas (ES) 2015/2283 23. pantu.

                                          ☐

                                          Jā

                                          ☐

                                          Nē

                                    Pārtikas kategorijas, lietošanas nosacījumi un marķēšanas prasības

                                          Pārtikas kategorija

                                          Īpaši lietošanas nosacījumi

                                          Īpaša papildu prasība attiecībā uz marķēšanu

                                          -

                                    Ar cieņu
                              Paraksts …
                              Pielikumi

                                          ☐

                                          Pilnīga tehniskā dokumentācija

                                          ☐

                                          Dokumentācijas kopsavilkums (nekonfidenciāls)

                                          ☐

                                          To dokumentācijas daļu saraksts, kuras lūgts uzskatīt par konfidenciālām, kopā ar pārbaudāmu pamatojumu tam, kā šādas informācijas izpaušana varētu būtiski kaitēt pieteikuma iesniedzēja interesēm

                                          ☐

                                          Pieteikuma iesniedzēja(-u) administratīvo datu kopija

                                          ☐

                                          Pētījumu saraksts un visa informācija par pētījumu paziņošanu saskaņā ar Regulas (EK) Nr. 178/2002 32.b pantu;

                        ”

                        2)

                        II pielikumu aizstāj ar šādu:

                              “II PIELIKUMS

                                 VEIDNE PAVADVĒSTULEI, KURU PIEVIENO PIETEIKUMAM ATĻAUJAS SAŅEMŠANAI ATTIECĪBĀ UZ TRADICIONĀLO PĀRTIKAS PRODUKTU NO TREŠĀS VALSTS SASKAŅĀ AR REGULAS (ES) 2015/2283 16. PANTU

                              EIROPAS KOMISIJA
                              Ģenerāldirektorāts
                              Direktorāts
                              Struktūrvienība
                              Datums: …
                              Temats: pieteikums atļaujas saņemšanai attiecībā uz tradicionālo pārtikas produktu no trešās valsts saskaņā ar Regulas (ES) 2015/2283 16. pantu
                              Pieteikuma iesniedzējs(-i) vai tā/to pārstāvis(-ji) Eiropas Savienībā
                              (vārds, uzvārds / nosaukums(-i), adrese(-es), …)
                              …
                              …
                              …
                              iesniedz šo pieteikumu, lai atjauninātu jauno pārtikas produktu Savienības sarakstu.
                              Tradicionālā pārtikas produkta identifikācija:
                              …
                              …
                              Konfidencialitāte. Attiecīgā gadījumā norāda, vai pieteikums ietver konfidenciālus datus saskaņā ar Regulas (ES) 2015/2283 23. pantu.

                                          ☐

                                          Jā

                                          ☐

                                          Nē

                                    Pārtikas kategorijas, lietošanas nosacījumi un marķēšanas prasības

                                          Pārtikas kategorija

                                          Īpaši lietošanas nosacījumi

                                          Īpaša papildu prasība attiecībā uz marķēšanu

                                    Ar cieņu
                              Paraksts …
                              Pielikumi

                                          ☐

                                          Pilnīgs pieteikums

                                          ☐

                                          Pieteikuma kopsavilkums (nekonfidenciāls)

                                          ☐

                                          To pieteikuma daļu saraksts, kuras lūgts uzskatīt par konfidenciālām, kopā ar pārbaudāmu pamatojumu tam, kā šādas informācijas izpaušana varētu būtiski kaitēt pieteikuma iesniedzēja interesēm

                                          ☐

                                          Ar dokumentiem apliecināti dati, kas attiecas uz pienācīgi pamatotiem iebildumiem par nekaitīgumu

                                          ☐

                                          Pieteikuma iesniedzēja(-u) administratīvo datu kopija

                                          ☐

                                          Pētījumu saraksts un visa informācija par pētījumu paziņošanu saskaņā ar Regulas (EK) Nr. 178/2002 32.b pantu.

                        ”


title: Komisijas Īstenošanas regula (ES) 2020/1994 (2020. gada 4. decembris), ar ko labo Īstenošanas regulu (ES) 2020/1156, ar kuru paplašina galīgo antidempinga maksājumu, kas ar Īstenošanas regulu (ES) 2018/186 noteikts konkrētu Ķīnas Tautas Republikas izcelsmes korozijizturīgu tēraudu importam, attiecinot to uz nedaudz pārveidotiem konkrētiem korozijizturīgiem tēraudiem

text:
                  7.12.2020

                  LV

                  Eiropas Savienības Oficiālais Vēstnesis

                  L 410/67

         KOMISIJAS ĪSTENOŠANAS REGULA (ES) 2020/1994
         (2020. gada 4. decembris),
         ar ko labo Īstenošanas regulu (ES) 2020/1156, ar kuru paplašina galīgo antidempinga maksājumu, kas ar Īstenošanas regulu (ES) 2018/186 noteikts konkrētu Ķīnas Tautas Republikas izcelsmes korozijizturīgu tēraudu importam, attiecinot to uz nedaudz pārveidotiem konkrētiem korozijizturīgiem tēraudiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 13. panta 3. punktu, 14. panta 1. punktu un 14. panta 5. punktu,
         tā kā:

                     (1)

                     Ar Komisijas Īstenošanas regulu (ES) 2020/1156 (2) Komisija paplašināja antidempinga pasākumus, kas noteikti konkrētiem Ķīnas Tautas Republikas izcelsmes korozijizturīgiem tēraudiem, attiecinot tos uz dažiem nedaudz pārveidotiem Ķīnas Tautas Republikas izcelsmes korozijizturīgiem tēraudiem.

                     (2)

                     Jo īpaši Komisija secināja, ka galīgie antidempinga maksājumi, kas noteikti attiecīgajam ražojumam, kā tas definēts sākotnējā izmeklēšanā, ir apieti, veicot nedaudz pārveidota Ķīnas Tautas Republikas izcelsmes ražojuma importu. Izmeklēšana liecināja, ka tirdzniecības modelī starp Ķīnas Tautas Republiku un Savienību ir notikušas pārmaiņas, kas izriet no prakses, procesa vai darba, un ka bez maksājuma noteikšanas tām nav cita pietiekama cēloņa vai ekonomiskā pamatojuma. Komisija arī konstatēja, ka maksājumu korektīvā ietekme tika mazināta līdzīgā ražojuma cenas un/vai daudzumu ziņā. Visbeidzot, Komisija konstatēja nedaudz pārveidota ražojuma dempingu attiecībā uz iepriekš noteiktajām normālajām vērtībām. Tāpēc saskaņā ar Regulas (ES) 2016/1036 (“pamatregula”) 13. panta 1. punktu Komisija secināja, ka spēkā esošie antidempinga pasākumi, kas noteikti konkrētu Ķīnas Tautas Republikas izcelsmes korozijizturīgu tēraudu importam, būtu jāattiecina arī uz Ķīnas Tautas Republikas izcelsmes nedaudz pārveidota ražojuma importu.

                     (3)

                     Atbilstoši šīs regulas 1. panta 1. punktā ir noteikts, ka galīgais antidempinga maksājums, kas noteikts ar Komisijas Īstenošanas regulu (ES) 2018/186 (3), ir attiecināts arī uz nedaudz pārveidotu ražojumu. Tomēr šāds noteikums neietvēra skaidru atsauci uz piemērojamo maksājumu līmeni.

                     (4)

                     Skaidrības labad un saskaņā ar pamatregulas 13. panta 1. punkta otro daļu paplašināto maksājumu piemēro visiem pārējiem uzņēmumiem, uz kuriem attiecas sākotnējie pasākumi. Pamatregulas 13. panta 1. punkts jau tika minēts Īstenošanas regulas (ES) 2020/1156 64. apsvērumā kā pamats pasākumu paplašināšanai. Saskaņā ar pamatregulas 13. panta 1. punkta otro daļu Komisija var paplašināt maksājumus, attiecinot tos uz atlikušo antidempinga maksājumu, kas noteikts valstij, uz kuru attiecas pasākumi. Tāpēc atsauce uz šo noteikumu, kā arī konstatējumi, kas izdarīti pretapiešanas izmeklēšanā, pamatojoties uz pieejamajiem faktiem, skaidri norāda, ka paplašinātajam maksājumam vajadzētu būt maksājumam, kas Komisijas Īstenošanas regulas (ES) 2018/186 1. panta 2. punktā noteikts visiem pārējiem uzņēmumiem, proti, galīgajam antidempinga maksājumam 27,9 % apmērā.

                     (5)

                     Turklāt Īstenošanas regulas (ES) 2020/1156 1. panta 1. punktā bija iekļautas dažas drukas kļūdas, kuru rezultātā ražojumu un KN kodu apraksts, uz ko attiecas paplašinātais antidempinga maksājums, bija neskaidrs un kuras bija jālabo. Izmeklējamā ražojuma tvērums (salīdzinājumā ar attiecīgo ražojumu, kas minēts Īstenošanas regulā (ES) 2018/186) bija skaidri definēts Īstenošanas regulas (ES) 2020/1156 10. un 11. apsvērumā.

                     (6)

                     Tāpēc Komisija ir nolēmusi labot Īstenošanas regulas (ES) 2020/1156 64. apsvērumu un 1. panta 1. punktu, lai apstiprinātu piemērojamo antidempinga maksājumu līmeni. Kā izklāstīts Īstenošanas regulas (ES) 2020/1156 65. apsvērumā un 1. panta 4. punktā, pareizais antidempinga maksājuma līmenis, kā paskaidrots iepriekšējā apsvērumā, būtu jāiekasē arī par tāda Ķīnas Tautas Republikas izcelsmes izmeklējamā ražojuma importu, kurš Savienībā ievests saskaņā ar reģistrāciju, kas noteikta ar Komisijas Regulu (ES) 2019/1948 (4), ar kuru sākta izmeklēšana. Tāpēc šī labojuma spēkā esamībai būtu jāsākas no Īstenošanas regulas (ES) 2020/1156 stāšanās spēkā (proti, no 2020. gada 6. augusta) un jāietver maksājumu iekasēšana par tā izmeklējamā ražojuma importu, uz kuru attiecas reģistrācija.

                     (7)

                     Šajā regulā paredzētie pasākumi ir saskaņā ar atzinumu, kuru sniegusi komiteja, kas izveidota ar Regulas (ES) 2016/1036 15. panta 1. punktu,

               IR PIEŅĒMUSI ŠO REGULU.

            1. pants

               1.   Īstenošanas regulas (ES) 2020/1156 64. apsvērumu aizstāj ar šādu:

                           “(64)

                           Saskaņā ar pamatregulas 13. panta 1. punktu antidempinga pasākumi, kas ir spēkā attiecībā uz konkrētiem ĶTR izcelsmes korozijizturīgiem tēraudiem, tāpēc būtu jāpaplašina, attiecinot tos arī uz ĶTR izcelsmes izmeklējamā ražojuma importu. Atbilstoši pamatregulas 13. panta 1. punkta otrajai daļai paplašināmais pasākums ir pasākums, kas Īstenošanas regulas (ES) 2018/186 1. panta 2. punktā noteikts “visiem pārējiem uzņēmumiem”, proti, galīgais antidempinga maksājums 27,9 % apmērā, kas piemērojams neto cenai ar piegādi līdz Savienības robežai pirms nodokļu nomaksas.”

               2.   Īstenošanas regulas (ES) 2020/1156 1. panta 1. punktu aizstāj ar šādu:

                     2.“1.   Galīgo antidempinga maksājumu, ko piemēro “visiem pārējiem uzņēmumiem”, kā Īstenošanas regulas (ES) 2018/186 1. panta 2. punktā noteikts konkrētu Ķīnas Tautas Republikas izcelsmes korozijizturīgu tēraudu importam, ar šo attiecina arī uz šādu ražojumu importu: plakaniem dzelzs, leģētā tērauda vai neleģētā tērauda velmējumiem; karstās galvanizācijas procesā pārklātiem ar cinku un/vai alumīniju, un/vai magniju, arī sakausējumiem ar silīciju; ķīmiski pasivētiem; ar virsmas papildu apstrādi (piemēram, eļļošanu vai blīvēšanu) vai bez tās; kuros pēc masas ir ne vairāk kā 0,5 % oglekļa, ne vairāk kā 1,1 % alumīnija, ne vairāk kā 0,12 % niobija, ne vairāk kā 0,17 % titāna un ne vairāk kā 0,15 % vanādija; ruļļos, sagarumotās loksnēs vai šaurās sloksnēs, kurus patlaban klasificē ar KN kodiem ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (Taric kodi: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093) un kuru izcelsme ir Ķīnas Tautas Republikā.
                     Nav iekļauti šādi ražojumi:

                                 —

                                 no nerūsējošā tērauda, elektrotehniskā silīcijtērauda un ātrgriezējtērauda,

                                 —

                                 pēc karstās vai aukstās velmēšanas (presēšanas aukstā stāvoklī) tālāk neapstrādāti,

                                 —

                                 ražojumi, kas definēti Īstenošanas regulas (ES) 2018/186 1. panta 1. punktā.”

            2. pants
            Šī regula stājas spēkā ar atpakaļejošu datumu 2020. gada 6. augustā.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 4. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 176, 30.6.2016., 21. lpp.

            (2)  Komisijas Īstenošanas regula (ES) 2020/1156 (2020. gada 4. augusts), ar kuru paplašina galīgo antidempinga maksājumu, kas ar Īstenošanas regulu (ES) 2018/186 noteikts konkrētu Ķīnas Tautas Republikas izcelsmes korozijizturīgu tēraudu importam, attiecinot to uz nedaudz pārveidotiem konkrētiem korozijizturīgiem tēraudiem (OV L 255, 5.8.2020., 36. lpp.).

            (3)  Komisijas Īstenošanas regula (ES) 2018/186 (2018. gada 7. februāris), ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Ķīnas Tautas Republikas izcelsmes korozijizturīgu tēraudu importam (OV L 34, 8.2.2018., 16. lpp.).

            (4)  Komisijas Īstenošanas regula (ES) 2019/1948 (2019. gada 25. novembris), ar ko sāk izmeklēšanu par tādu antidempinga pasākumu iespējamu apiešanu, kuri ar Komisijas Īstenošanas regulu (ES) 2018/186 noteikti konkrētu Ķīnas Tautas Republikas izcelsmes korozijizturīgu tēraudu importam, un ar ko uz šādu importu attiecina reģistrāciju (OV L 304, 26.11.2019., 10. lpp.).